วันนี้เป็นวันเปิดร้านแรกๆของ the pizza comp. ที่โลตัส ชัยภูมิค่ะ ซึ่งชัยภูมินี่เป็นจังหวัดที่ขาดแคลนพิซซ่ามากจริงๆ จะกินทีนี่นึกไม่ออกเลยค่ะ ว่าไปแล้วก็จัดไป คนเยอะมาก ต้องรอคิว
• พิซซ่า ซอสเสจ ไบท์ ขอบไส้กรอกชีส เมนูแรกค่ะ โปรโมชั่นของเดือนนี้ ประมาณว่าหน้าไส้กรอก ชีส พริกหวาน อะไรไปตามท้องเรื่อง แต่จุดขายคือน่าจะเป็นที่ขอบไส้กรอกชีส มีตั้งแต่ถาดกลางขึ้นไปค่ะ กินแล้วก็อร่อยค่ะ สำหรับขอบมันที่พันไส้กรอกชีส เอาจริงๆ บางท่อนมันไม่มีชีสอ่ะ ส่วนใหญ่ด้วย เป็นไส้กรอกเฉยๆ แต่รวมๆก็คือดีค่ะ สั่งโปรนี้ซื้อโค้กเหยือกได้ในราคา 69.- (ปกติแก้วละ 35.-)
• ไก่กร๊อบกรอบ 6 ชิ้น อันนี้อร่อยมากค่ะ กรอบจริง รสชาติกลมกล่อม น่าสั่งค่ะ
• ผักโขมอบชีส คือจะว่าชอบอาหารแนวนี้เลยลำเอียงก็ใช่ค่ะ อร่อยจริงๆ อบก็พอดี ไม่แห้งเกินไป รสชาติก็ผ่านค่ะ กินแล้วฟินชีส
• พิซซ่าถาดเล็กหน้าซีฟู๊ด คือถ้าสั่งหน้าซีฟู๊ดเฉยๆเนี่ย มันจะมีซีฟู๊ดมาให้เลือกอีกตั้ง 4 แบบ ลองดูตามชอบเลยค่ะ อันนี้ก็โอเค แต่ไม่มีไรพิเศษมาก
• สปาเกตตี้กุ้ง โรเซ่ จะออกรสเปรี้ยวๆของมะเขือเทศ แล้วก็ชีสๆหน่อย ถ้าชอบแนวมะเขือเทศก็น่าลองค่ะ 

ถามว่าดีมั้ย ดีค่ะ น่าจะกลับมาทานอีกเรื่อยๆ ได้มาตรฐานค่ะ ถึงคนเยอะมากเพราะเพิ่งเปิด แต่อาหารก็ไม่ช้าค่ะ :))